**СПЕЦИЈАЛНА БОЛНИЦА ЗА НЕУРОЛОШКА**

**ОБОЉЕЊА И ПОСТТРАУМАТСКА СТАЊА**

**„ДР БОРИВОЈЕ ГЊАТИЋ“**

**СТАРИ СЛАНКАМЕН**

**Број: 05-512/2014**

**Датум: 29.07.2014. године**

**СТАРИ СЛАНКАМЕН**

На основу члана 63. став 3. Закона о јавним набавкама, а све у складу са чл. 20. истог Закона („Службени гласник РС“, број 124/2012), пристиглог захтева заинтересованог лица за додатним појашњењем Конкурне документације, запримљеног под дел. бројем 05-511 од 28.07.2014. године, а у вези са припремањем понуде, дана 29.07.2014. године Комисија за јавну набавку упућује свим заинтересованим лицима који су преузели конкурсну документацију

**ПОЈАШЊЕЊЕ КОНКУРСНЕ ДОКУМЕНТАЦИЈЕ У ПОСТУПКУ ЈАВНЕ НАБАВКЕ ДОБАРА**

**Каде и друга медецинска опрема за хидротерапеутски блок Специјалне болнице за неуролошка обољења и посттрауматска стања „Др Боривоје Гњатић“ Стари Сланкамен**

**ЈН ОП - 3/14**

**Питање:**

Да ли би наручилац прихватио предлог да се галванске каде (галванска када са индивидуалном мануелном подводном масажом и четвороћелијаска када са галванским струјама) ставе у посебну партију с обзиром да много светских произвођача не производи више галванске каде, те се њихови представници стављањем свих када у једну партију бесправно елиминишу?

**Одговор:**

**Наручилац не прихвата предлог да се галванске каде (гајванска када са индивидуалном мануелном подводном масажом и четвороћелијаска када са галванским струјама) обликују у посебну партију.**

**Приликом планирања предметне јавне набавке у Плану набавки за 2014 годину извршена је детаљна анализа стања предметном опремом на тржишту Републике Србије. Позивом за подношење понуда и Конкурсном документацијом за ЈН ОП 3/14 није повређено начело обезбеђивања конкуренције прописано чланом 10. Закона о јавним набавкама ("Службени гласник Републике Србије", бр. 124/12).**

**Питање:**

У конкурсној документацији на страни 5, Мултифункционална када за мануелну аутоматску хидромасажу и бисерну масажу:

* Да ли је прихватљива димензија каде 2465x1000x1070 мм?
* Да ли је прихватљива пумпа јачине 1.5 KW?
* Код сета за подводну мануелну масажу тражите притисак јачине од 0-5 бара. Да ли је прихватљив притисак јачине 0,5 - 4,1 бара +/-10%, с обзиром да притисак воденог млаза из црева за подводну масажу који прелази 4 бара може да оштети ткиво пацијента?
* Такође да ли су прихватљиве млазнице промера 9мм и 13mm? Тражене млазнице промера од 40 до 120 mm су нереално широке.

|  |  |
| --- | --- |
|  |  |

**Одговор:**

* **Наручилац прихвата с обзиром да се претпостаља да се спорна димензија од 1070 односи на висину уколико постоји могућност штеловања исте.**
* **Наручилац прихвата пумпу јачине 1,5 KW.**
* **Наручилац прихвата притисак јачине 0,5 - 4,1 бара јер** **тражени притисак од 5 бара је горња граница тако да и притисци од 0,5 - 4,1 бара задовољавају терапијске потребе.**
* **Наручилац прихвата млазнице промера од 9 и 13mm** **јер су и сви међупромери млазница у сету одговарајући. У Конкурсној документацији је дошло до штампарске грешке где уместо: “са изменљивим млазницама промера од 40мм - 120мм“ треба да стоји: “са изменљивим млазницама промера од 4 мм-12 мм“.**

**Питање:**

У конкурсној документацији на страни 8, Мобилни апарат за мануелну подводну хидромасажу:

* Да ли је прихватљив вентил за контролу притиска до 4 бара, с истим образложењем као и код предходног питања да притисак воденог млаза из црева за подводну масажу који прелази 4 бара може да оштети ткиво пацијента?
* Да ли можете да појасните шта значи 230/400V?
* Да ли је прихватљива струјна конекција 230V,50Hz?

**Одговор:**

* **Наручилац прихвата вентил за контролу притиска до 4 бара.**
* **Струјна конекција** **230/400V значи само да смо предвидели могућност коришћења прикључка како монофазног тако и трофазног мотора.**
* **Наручилац прихвата струјну конекцију 230V,50Hz односно не искључује уређаје који раде на напону од 230V/40Hz.**

**КОМИСИЈА ЗА ЈАВНУ НАБАВКУ**